สถานีสะพานใหม่

สถานีสะพานใหม่ () เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน กรุงเทพมหานคร ในพื้นที่แขวงอนุสาวรีย์ เขตบางเขน และแขวงคลองถนน เขตสายไหม กรุงเทพมหานคร เป็นสถานีแรกที่เข้าสู่พื้นที่ของกองทัพอากาศและท่าอากาศยานดอนเมืองฝั่งถนนพหลโยธิน เปิดให้บริการเมื่อวันที่ 16 ธันวาคม พ.ศ. 2563

ที่ตั้ง 
ถนนพหลโยธิน บริเวณด้านหน้าตลาดยิ่งเจริญพลาซ่า ในพื้นที่แขวงอนุสาวรีย์ เขตบางเขน และแขวงคลองถนน เขตสายไหม กรุงเทพมหานคร

สถานีสะพานใหม่ ในอดีตเคยถูกกำหนดให้เป็นสถานีปลายทางของโครงการรถไฟฟ้าสายสีเขียว ช่วงหมอชิต-สะพานใหม่ ตามมติคณะรัฐมนตรีในคราวประชุมเมื่อวันที่ 27 พฤศจิกายน พ.ศ. 2551 เห็นชอบให้ รฟม. ดำเนินการก่อสร้างงานโครงการรถไฟฟ้าสายสีเขียว ช่วงหมอชิต–สะพานใหม่ และช่วงแบริ่ง–สมุทรปราการ รวมเป็นระยะทางประมาณ 25 กิโลเมตร โดยมีศูนย์ซ่อมบำรุงอยู่ด้านทิศใต้ของท่าอากาศยานดอนเมือง ต่อมาคณะรัฐมนตรีในคราวประชุมเมื่อวันที่ 9 มีนาคม พ.ศ. 2553 ได้รับทราบผลการประชุมคณะกรรมการจัดระบบการจราจรทางบก (คจร.) ในคราวประชุมครั้งที่ 1/2553 เมื่อวันที่ 8 กุมภาพันธ์ 2553 ที่มีมติเห็นชอบในหลักการของการต่อขยายโครงการรถไฟฟ้าสายสีเขียว จากช่วงหมอชิต-สะพานใหม่ เป็น หมอชิต-สะพานใหม่-คูคต และยกเลิกศูนย์ซ่อมบำรุง บริเวณด้านทิศใต้ของสนามบินดอนเมือง โดยให้มีศูนย์ซ่อมบำรุงบริเวณตำบลคูคตแทน

แผนผังของสถานี

รายละเอียดของสถานี

รูปแบบของสถานี  
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด

สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ

ทางเข้า-ออก 
ประกอบด้วยทางขึ้น-ลงปกติ และทางเดินใต้รางรถไฟฟ้าได้แก่
 1, 3 ตลาดยิ่งเจริญพลาซ่า แอท เอ็น 20
 2 ชุมชนตลาดสะพานใหม่-ดอนเมือง
 4 ซอยพหลโยธิน 52

เวลาให้บริการ

การเชื่อมต่อรถโดยสารประจำทาง 
ถนนพหลโยธิน รถขสมก. สาย 34 39 114 185 503 520 522 543 รถเอกชน สาย 1-4 (39 ทางสั้น) 1-5 (39 ทางยาว) 356 รถทอ. มินิบัส สาย 34 สองแถวสาย 1009 1096

สถานที่สำคัญใกล้เคียง 
 ตลาดยิ่งเจริญ
 ยิ่งเจริญ สแควร์ (กำลังก่อสร้าง)
 วิทยาลัยเทคโนโลยีสยามบริหารธุรกิจ
 มหาวิทยาลัยนอร์ทกรุงเทพ วิทยาเขตสะพานใหม่
 บิ๊กซี ซูเปอร์เซ็นเตอร์ สาขา ดอนเมือง

อ้างอิง 

สะพานใหม่
สิ่งก่อสร้างตั้งแต่ พ.ศ. 2563
สะพานใหม่
สะพานใหม่